|  |  |
| --- | --- |
| **Naziv predmeta i pozicija:**  **Pravna klinika iz stvarnog i zemljišnoknjižnog prava** – izborni predmet u okviru liste izbornih predmeta I | **ECTS: 3** |
| **Godina:** druga **Semestar:** IV | |
| **Odgovorni nastavnici i saradnici:** prof. dr. Meliha Povlakić, doc. dr. Darja Softić-Kadenić, LL.M Graz, mag. Iur. Selma Mezetović Međić (Oxon), MA Nasir Muftić | |
| **Kontakt sati:** sedmično/ukupno  2/30 konsultacije: 1/15 | |

**CILJ PREDMETA:**

Predmet je namijenjen studentima za stjecanje vještina u oblasti stvarnog i zemljišno-knjižnog prava sa ciljem osposobljavanja za samostalno bavljenje poslovima vezanim za navedenu materiju. Studenti treba da prodube osnovna znanja o stvarnom i zemljišnoknjižnom pravu koje studenti stiču u okviru obaveznog predmeta Stvarno pravo, ali u njihovoj praktičnoj dimenziji. Akcenat se stavlja na stjecanje stvarnih prava i na načela zemljišno-knjižnog prava u njihovoj praktičnoj primjeni. Očekuje se da studenti budu osposobljeni za pretraživanje i korištenje zemljišnim knjigama, samostalnu obradu pitanja iz zemljišno-knjižnog prava, uočavanje problema, istraživanje pravne regulative i predlaganje i izradu konkretnih rješenja.

**OPIS PREDMETA:**

1. Stjecanje stvarnih prava na nekretninama
2. Vrste evidencije nepokretnosti u BiH (zemljišne knjige, katastar nepokretnosti, knjiga položenih ugovora).
3. Sastav i organizacija zemljišnih knjiga – glavna knjiga, zemljišno-knjižni uložak, zemljišno-knjižno tjelo, prava koja se upisuju u zemljišne knjige, tehnika upisa pojedinih prava.
4. Načela zemljišnih knjiga – načelo javnosti, legaliteta, prvenstva, upisa i povjerenja.
5. Osnovna načela zemljišno-knjižnog postupka.

**NAČIN IZVOĐENJA NASTAVE**

Studentska praksa podrazumjeva case studies, grupni rad, radionice, rad u zemljišno-knjižnom uredu ili sa zemljišno-knjižnim referentima, konsultacije

**NAČIN VREDNOVANJA ZNANJA/STRUKTURA OCJENE**

|  |  |  |
| --- | --- | --- |
| Elementi praćenja i provjere znanja | ECTS | Procentualni udio u ocjeni |
| 1) Vježba I | 1,2 | 40% (40 bodova) |
| 2) Aktivnost u nastavi | 0,9 | 30% (30 bodova) |
| 3) Završni ispit (Vježba II) | 0,9 | 30% (30 bodova) |
| Ukupno: | 3 | 100% (100 bodova) |

**Prva provjera znanja (Vježba I):** je vježba u kojoj student obrađuje slučaj iz organizacije zemljišnih knjiga, tehnike i postupka upisa. Na primjeru konkretnog zemljišno-knjižnog uloška sačinjava analizu pravne situacije određene nekretnine.

**Aktivnost u nastavi**: Redovni studenti su obavezni pohađati predavanja i studentsku prasku. Znanje studenata kontinuirano se prati tokom semestra. Nastava se izvodi potpuno interaktivno i evidentira se aktivnost studenata.

**Završni ispit** **(Vježba II):** je vježba u kojoj student obrađuje slučaj iz stjecanja vlasništva a u vezi sa načelima zemljišno-knjižnog prava. Vrednuje se znanje studenta vezano za načela zemljišno-knjižnog prava tako što student rješava praktični zadatak iz predmetne oblasti.

Završni ispit se polaže u redovnom i popravnom junsko-julskom roku i septembarskom roku. Konačan uspjeh studenta izračunava se sabiranjem bodova postignutih u svim segmentima ocjenjivanja. Ocjena se formira prema sljedećoj skali:

|  |  |
| --- | --- |
| Ocjena | Bodovi |
| 10 (A) | 95 – 100 (izuzetan uspjeh bez grešaka ili sa neznatnim greškama) |
| 9 (B) | 85 – 94 (iznad prosjeka sa ponekom greškom) |
| 8 (C) | 75 – 84 (prosječan sa primjetnim greškama) |
| 7 (D) | 65 – 74 (općenito dobar ali sa značajnim nedostacima) |
| 6 (E) | 55 – 64 (zadovoljava minimalne uslove) |
| 5 (F,FX) | Manje od 55 (ne zadovoljava minimalne uslove) |

**LITERATURA**

***Obavezna literatura:***

- Babić/Hašić/Medić/Povlakić/Velić, Komentar zakona o stvarnim pravima Federacije BiH, Sarajevo,

2013 (komentar uz članove 52 do 57);

- Meliha Povlakić, Načelo povjerenja u zemljišnu knjigu u najnovijoj praksi Vrhovnog suda Federacije

BiH, NPR 1/2014;

* Meliha Povlakić, Načelo upisa i stjecanje prava vlasništva na nekretninama prema novom zemljišno-knjižnom i stvarnom pravu u Bosni i Hercegovini, Godišnjak Pravnog fakulteta u Sarajevu, LIII/2010;
* Meliha Povlakić, Reforma zemljišnoknjižnog prava kao dio ukupne reforme građanskog prava, Zbornik radova sa Međunarodnog savjetovanja »Aktualnosti građanskog i trgovačkog zakonodavstva i pravne prakse«, održanog u Neumu 6-8.06.03. godine, Mostar, 2003, str. 229-250.
* Zakon o stvarnim pravima Federacije BiH (Sl. N. 66/13, 100/13)
* Zakon o zemljišnim knjigama Federacije BiH (Sl.n. FBiH 58/2002, 58/02, 19/03 i 54/04)

***Dopunska literatura*:**

* Tatjana Josipović, Zemljišno-knjižno pravo, Zagreb, 2001.
* Tatjana Josipović, Komentar zakona o zemljišnim knjigama, Zagreb, 1998.

RASPORED NASTAVE (budući da se nastava odvija ponedjeljkom, a nekoliko ponedjeljaka u toku ljetnog semestra 2020. g. su neradni dani, raspored se neće vezati za konkretne datume. U pravilu se nastava održava ponedjeljkom od 17 do 18.30h, ali će se nekad pomjeriti zbog učešća nekog stručnjaka iz prakse ili odlaska na sud ili drugu instituciju. O ovome će studenti na vrijeme biti obavješteni.

**Prva cjelina** – Uvodni čas

**Druga, treća i četvrta cjelina**: Katastar i zemljišna knjiga (planiran odlazak u općinsku službu za katastar i zemljišno-knjižni ured)

**Peta – osma cjelina**: Načela zemljišno-knjižnog prava

**Deveta – jedanaesta cjelina**: Stjecanje prava vlasništva na nekretninama (sačinjavanje ugovora prema konkretnom z.k. ulošku, uključivanje notara u rad sa studentima, moguć odlazak u različite notarske urede). U okviru ovih cjelina studenti sačinjavaju i predaju Vježbu br. 1.

**Dvanaesta – četrnaesta cjelina**: Analiza izabranih slučajeva iz sudske prakse vezanih za stjecanje prava vlasništva (načelo upisa, načelo povjerenja)

**Petnaesta cjelina**: Studenti izrađuju Vježbu br. 2